钦定古今图书集成/明伦汇编/官常典/第636卷 > 卢士宏
## 钦定古今图书集成/明伦汇编/官常典/第636卷 > 卢士宏

按《宋史》本传：“士宏，字子高，新郑人。以父任屡更州县，
所至著清名。知汉州，校实民产，使力役不滥，人德之。
又知洋州。先是，圭田多虚籍，士宏令随实以输，自部
使者而下皆十损七八。文彦博、包拯以廉能荐，由三
司开拆司擢夔州路转运使，遂知广州。或传安南舟
数百泊海中，将为寇，岭徼惊摇，士宏灼其非，是日从”
宾客宴游为乐，民赖以安。受代还，引疾，丐便郡，知郑
州。未几，以光禄卿致仕。卒，年七十三。